b'\n_START_ARTICLE_\nJanez Abram (redovnik)\n_START_SECTION_\n\xc5\xbdivljenje in delo\n_START_PARAGRAPH_\nLuka Abram, z redovni\xc5\xa1kim imenom Venceslav, se je rodil v dru\xc5\xbeini kmeta Franca Abrama. H kapucinom je vstopil v 30. decembra 1916. Najprej je \xc5\xa1tudiral na orientalskem in\xc5\xa1titutu v Palermu, v noviciat je vstopil na bavarskem, kjer je tudi kon\xc4\x8dal \xc5\xa1tudij filozofije. Bogoslovje je kon\xc4\x8dal v Rimu in bil 29. januarja 1923 posve\xc4\x8den. Po posvetitvi je ostal v Rimu in nadaljeval s \xc5\xa1tudijem. Leta 1925 je od\xc5\xa1el v Sofijo kjer je ostal do 1932. V Bolgariji je bil misijonar in isto\xc4\x8dasno urejal list Istina. Leta 1932 so ga poklicali v Rim kjer je nastopil slu\xc5\xbebo podtajnika pri generalni kuriji kapucinskega reda. \xc5\xa0e istega leta se je vrnil v redovni\xc5\xa1ko provinco, ko je nastopil slu\xc5\xbebo v Brixnu. Tu je uspe\xc5\xa1no deloval kot duhovnik v krajih Vipeteno, Chiusa in Silandro, ter bil profesor v semeni\xc5\xa1\xc4\x8du v Varni pri Brixnu. Umrl je po kratki bolezni, pokopan je v Varni.'